ako prichystať domácnosť na čistenie bytovej kanalizácie tak, aby sme vám prácu čo najviac uľahčili?
žiadny majiteľ bytu nechce prejsť ťažkosťami a nepríjemnosťami, ktoré spôsobujú problémy s kanalizáciou, ale niekedy je to nevyhnutné. je dobré ak sa na náš havarijný zásah dopredu pripravíte tak, že eliminujte množstvo vecí v miestnosti kde bude prebiehať čistenie. v žiadnom prípade nedávajte na podlahu handry a iné tkaniny, ktoré by sa mohli namotať na špirálu. rovnako zabráňte prístupu malých detí do miestnosti kde prebieha čistenie odpadu.
predtým než sa dostavíme s naším tímom na miesto je vhodné, aby ste urobili niekoľko opatrení, ktoré nám uľahčia a zefektívnia čistenie. v prvom rade nám treba sprístupniť vstup k revíznym šachtám, prípadne i k hlavnému uzáveru vody. ak sa jedná o väčšie objekty je dobré ak nám poskytnete kontakt na kompetentnú osobu alebo bude pri zásahu prítomná osoba, ktorá vie, kde sa čo nachádza a dobre sa v dome orientuje (napríklad správca a pod.).